Οι όγκοι των σιελογόνων αδένων και η συμβολή της βιοψίας δια λεπτής βελόνης στον στρατηγικό σχεδιασμό του χειρουργείου
Creators: name: Στεφανίδης, Αναστάσιος Νεόφυτου-Νικόλαου
name: Δασκαλάκη, Ευγενία Κωνσταντίνου
name: Ουαλίντ, Μπραΐμ Μαχμούντ (Walid Breim)
Publisher: name: Aristotle University of Thessaloniki
Year: 2020
Subjects: Όγκοι σιελογόνων αδένων
Βιοψία δια λεπτής βελόνης
Παρωτίδα
Salivary gland tumors
Fine needle aspiration
Parotid

description: Σκοπός της παρούσης μελέτης είναι η σύγκριση των αποτελεσμάτων της βιοψίας διά λεπτής βελόνης (F.N.A.), που διενεργείται προεγχειρητικά σε όγκους των σιελογόνων αδένων, με την τελική ιστολογική εξέταση που προκύπτει μετεγχειρητικά, αξιολογώντας την ακρίβεια του αποτελέσματος της. Κατόπιν συσχετίζοντας την με τα ευρήματα που προκύπτουν από την μαγνητική τομογραφία, το ιστορικό και την κλινική εξέταση, γίνεται αξιολόγηση αν οι παράμετροι αυτοί είναι αρκετοί για τον στρατηγικό σχεδιασμό του χειρουργείου. Πρόκειται για αναδρομική μελέτη 95 ασθενών, που χειρουργήθηκαν λόγω όγκου των σιελογόνων αδένων. Όλοι οι ασθενείς υποβλήθηκαν σε βιοψία δια λεπτής βελόνης, όπως επίσης και σε μαγνητική τομογραφία. Η ταξινόμηση και η καταγραφή έγινε κατά φύλο, ηλικία, πλευρά του όγκου, εντόπιση του στον επιπολής ή στον εν τω βάθει λοβό, αποτέλεσμα της κυτταρολογικής διά λεπτής βελόνης, τελικό ιστοπαθολογικό αποτέλεσμα και στοιχεία από την μαγνητική τομογραφία. Έγινε ταξινόμηση των όγκων σύμφωνα με την ιστολογική τους εξέταση και σύγκριση με την διεθνή βιβλιογραφία. Ακόμη στην στατιστική ανάλυση εκτιμήθηκε αν το φύλο συσχετίζεται με την εκδήλωση κακοκήθειας. Δεν προέκυψε κανένας συσχετισμός μεταξύ του φύλου και της κακοήθειας, ενώ επιβεβαιώθηκε ως στατιστικά σημαντική η σχέση της F.N.A. με την ιστολογική εξέταση. Η θεραπεία των όγκων των σιελογόνων αδένων είναι κυρίαρχα χειρουργική και σε μικρότερο βαθμό εφαρμόζεται η ακτινοβολία ή/και η χημειοθεραπεία. Η συχνότερη επέμβαση στην παρωτίδα είναι η επιπολής παρωτιδεκτομή αλλά τελευταία κερδίζει έδαφος η εξωκάψια αφαίρεση του όγκου, όταν πρόκειται για καλοήθεια. Σύμφωνα με την διεθνή βιβλιογραφία, ο συχνότερος καλοήθης όγκος της παρωτίδας είναι το πλειόμορφο αδένωμα (μικτός όγκος), με δεύτερο τον όγκο του Warthin. Στην παρούσα μελέτη τα ποσοστά ήταν ακριβώς αντίθετα, οι ασθενείς με μικτό όγκο ήταν περίπου οι μισοί από αυτούς με Warthin. Είναι γνωστή η υπερμεταβολική δραστηριότητα του Warthin στο PET/CT, το εύρημα αυτό στην παρωτίδα όμως δεν μπορεί να αγνοηθεί σε ένα αντικαρκινικό νοσοκομείο, αναδεικνύοντας την δυσχέρεια διαφορικής διάγνωσης του όγκου του Warthin από κακοήθεις βλάβες της παρωτίδας, που σε ογκολογικούς ασθενείς αυξάνει την ανησυχία για πολλαπλούς πρωτοπαθείς όγκους ή για μεταστατική νόσο
description: The aim of the study was to compare the results of fine needle aspiration biopsy which is done before surgery for tumors of the salivary glands, to the postoperative histologic diagnoses, evaluating the accuracy (of F.N.A.). Afterwards in correlation with the findings of the magnetic resonance examination, the physical examination and the medical history was assessed if they are enough for the strategic plan of the surgery. A retrospective study was performed, regarding 95 patients who underwent surgical excision for salivary gland tumors. All patients underwent of F.N.A. by specialist pathologist and magnetic resonance imaging (M.R.I.) examination. All details regarding age, sex, side and site of the tumor, the cytological and histological results and findings from M.R.I. were investigated and assessed. The tumors were classified according their final histological diagnoses and compared with the literature. It was also assessed with statistical analysis the correlation between gender and possibility of malignancy. No correlation between gender and possibility of malignancy was established and F.N.A. depending on final histologic diagnoses was proved statistically. Salivary glands tumor therapy is mainly surgical, and secondarily comes radiation and/or chemotherapy. The most common procedure for parotid gland lesions is superficial parotidectomy but nowadays extracapsular dissection is gaining ground especially when it comes to benign tumors. According to the literature the most common benign histological type of parotid lesions is the pleomorphic adenoma and in second place is the Warthin’s tumor. In the present study the numbers were in opposite, the patients with mixed tumor were the half of those with Warthin’s tumor. It is well known that Warthin's tumor may be hypermetabolic on PET/CT, but it can’t be ignored, especially in a Cancer Hospital, showing the problem of diagnoses with the Warthin’s tumor mimicking malignancy, that at cancer patients is raising the concern about metastatic disease or multiple primary cancers
description: Σε συνεργασία με το τμήμα Ιατρικής (Δημοκρίτειο Πανεπιστήμιο Θράκης) Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)